**Хутово Блато** – резерват на природата и птичји резерват во Босна и Херцеговина. Првенствено се состои од мочуришта создадени од системот подземни води на реката Крупа. Се напојува од варовничкиот масив Острво кој ги дели Деранско и Свитавско Езеро.

Резерватот се наоѓа на списокот на важни птичји подрачја на „Бердлајф интернешенел". Тој е најголемиот резерват од ваков вид во регионот, како во големина така и во разновидност. Дом е на повеќе од 240 вида преселнти птици и десетици со постојан дом во субмедитеранското моклишка околина на Деранско Езеро. Во сезона на преселба, десетици илјади птици го полнат езерото и неговата околина.

Моклиште
--------

Реката Крупа во ***Националниот парк Хутово Благо***, Босна и Херцеговина.
Долината долж последните 30 километри од реката Неретва, како и самата река, содржат извонреден предел. Низводно од вливот на нејзините притоки, реките Требижат и Брегава, долината се шири во алувијален стожец кој покрива 20.000 хектари. Горната долина, која опфаќа 7.411 хектари, во Босна и Херцеговина, се вика Хутово Блато.

### Рамсарска локација

Делтата на Неретва била признаена за рамсарска локација во 1992 година, а Хутовото Блато во 2001. Двете подрачја формираат интегрална рамсарска локација која е природен ентитет поделен со државна граница.

Важна програма за птичјите подрачја, која ја води Бердлајф интернешенел, ги покрива заштитените подрачја во Хрватска и Босна и Херцеговина.

### Национален парк Хутово Блато

Парк на природата „Хутово Блато"
Од 1995 година, Хутово Блато е заштитено како *Парк на природата Хутово Блато* и истото е во надлежност на јавно претпријатие. Целото подрачје е добро заштитено од човечкото влијание и функционира како важен хабитат за многу билки и животни. Историското место Стара тврдина Хутово Блато се наоѓа во подрачјето на паркот на природата.

Паркот на природата "Хутово Блато" се наоѓа во југозападниот дел на Босна и Херцеговина, 30 км од градот Мостар и блиску до хрватската граница. Се протега на површина од околу 7.411 хектари и претставува еден од најбогатите моклишки резервати во Европа. До 1995 година, кога била основано кантоналното заштитено подрачје, Хутово Блато било познато главно по ловниот и риболовниот туризам. Секоја зима над 200 вида птици го наоѓаат своето засолниште во оваа недопрена природа.

Посетителите може да уживаат во одмор, рекреативни активности во природата, спортски риболов, велосипедизам и главната туристичка атракција - **фото сафари**. 

Мочуриштето Хутово Блато
#### Горно Блато – Деранско Езеро

Главна статија: Деранско Езеро
Тоа е делот од паркот кој го задржал својот изворен облик и скоро недопрена природа.

Горно Блато – Деранско Езеро се напојува од карстни водни извори од реката Требишница, која извира во близина на околните ридишта. Таа хидрогеолошки е поврзана со реката Неретва преку реката Крупа во која таа се влева, формирана од 5 езера (Шкрка, Дерања, Јелим, Орах, Дријен) и од големи делови кои се постојано поплавени, исто така изолирани со широки површини со дрвја и трски, па претставува најинтересното заштитено подрачје.

#### Долно Блато – Свитавско Езеро

Главна статија: Свитавско Езеро
Долно Блато – Свитавско Езеро
#### Река Крупа

Главна статија: Крупа (Неретва)
Реката **Крупа** е лева притока на Неретва и главен воден тек на Хутово Блато, кој ги води водите од Деранско и Свитавско Езеро во реката Неретва. Крупа е долга 9 km со просечна длабочина од 5 метри. Крупа нема извор, туку се излева од Деранското Езеро. Исто така, Крупа е единствена река во Европа, бидејќи таа тече во двете насоки. Таа тече „нормално" од „изворот" кон устието и обратно, од устието кон „изворот". Тоа се случува, заради нивото на водата и големата количина вода, Неретва ја „турка" Крупа во спротивна насока.

Реката Крупа

Птичарење
---------

Список на регистрирани видови на 13 април 2001:

* *Tachybaptus ruficollis* (мал нуркач или шутка)
* *Podiceps cristatus* (кокаљка или голем нуркач)
* *Phalacrocorax carbo* (голем корморан)
* *Microcarbo pygmeus* (мал корморан или ачко)
* *Egretta garzetta* (мала бела чапја)
* *Ardea cinerea* (сива чапја)
* *Ardea purpurea* (црвена чапја)
* *Anas strepera* (сива патка или брешка)
* *Anas platyrhynchos* (дива патка)
* *Anas querquedula* (патка крецка)
* *Circaetus gallicus* (орел-змијар)
* *Circus aeruginosus* (блатна еја или блатен жабар)
* *Buteo buteo* (јастреб глувчар)
* *Fulica atra* (лиска)
* *Philomachus pugnax* (бојник)
* *Tringa glareola* (шумска тринга)
* *Larus ridibundus* (езерски галеб)
* *Larus cachinnans* (син галеб)
* *Apus melba* (голема пиштарка)
* *Hirundo rustica* (селска ластовичка)
* *Motacilla alba* (бела тресиопашка)
* *Luscinia megarhynchos* (славеј)
* *Cettia cetti* (свиларче)
* *Sylvia cantillans* (црвеногушесто грмушарче)
* *Sylvia atricapilla* (црноглаво грмушарче)
* *Aegithalos caudatus* (долгоопашеста сипка)
* *Remiz pendulinus* (сипка торбарка)
* *Corvus cornix* (сива врана)
* *Passer domesticus* (градско врапче)
* *Fringilla coelebs* (обична ѕвинкалка или снегар)
* *Serinus serinus* (обично жолтарче)
* *Emberiza cirlus* (црногрла стрнарка)
* *Miliaria calandra* (голема стрнарка)

Поврзано
--------

* Неретва
* Крупа
* Чапљина
* Мостар

Наводи
------

1. ↑  „архивски примерок". Архивирано од изворникот на 2016-03-05. Посетено на 2019-04-04.
2. 1 2  „PTICE.NET :: Portal ljubitelja ptica i prirode (dpDocs)". Архивирано од изворникот на 2011-09-29. Посетено на 2019-04-04.
3. ↑  „Transboundary management of the lower Neretva valley – background". Ramsar Convention on Wetlands. Архивирано од изворникот на 2008-05-03. Посетено на 2009-03-12.
4. 1 2  „Neretva Delta". Transboundary Cooperation Through the Management of Shared Natural Resources. Архивирано од изворникот на 2009-08-31. Посетено на 2009-03-10.
5. ↑  Hutovo Blato Nature Park
6. ↑  „Hutovo Blato Nature Park – Network of Adriatic Parks". Network of Adriatic Parks. Архивирано од изворникот на 2 март 2009. Посетено на 17 март 2009.
7. ↑  „Hutovo Blato – NAP – Network of Adriatic Parks". NAP – Network of Adriatic Parks. Архивирано од изворникот на 2 март 2009. Посетено на 19 март 2009.
8. ↑  „Gornje-Deransko Blato – Hutovo Blato – NAP – Network of Adriatic Parks". NAP – Network of Adriatic Parks. Посетено на 2009-03-19.[*мртва врска*]
9. ↑  „Krupa river & Hutovo Blato – NAP – Network of Adriatic Parks". NAP – Network of Adriatic Parks. Посетено на 2009-03-19.[*мртва врска*]

Надворешни врски
----------------

|  |  |
| --- | --- |
| Ризница | „Хутово Блато" на Ризницата ? |

* Hutovo Blato Nature Park
* Commission for Preservation of National Monuments of Bosnia and Herzegovina
* Krupa river & Hutovo Blato – NAP – Network of Adriatic Parks[*мртва врска*]
* NGO for Environment protection ZELENI-NERETVA Konjic Архивирано на 22 октомври 2020 г.
* WWF Panda – Living Neretva
* Conference Proceedings of the 2009 Adriatic Flyway Conference on bird conservation
* REC Transboundary Cooperation Through the Management of Shared Natural Resources
* INWEB Internationally Shared Surface Water Bodies in the Balkan Region
* Narenta Архивирано на 14 март 2008 г.
* Wine route Herzegovina
* Čapljina municipality
* Neretva.org Open Project